2.

Prilagodbe u točki 21.al (Direktiva 2003/87/EZ Europskog parlamenta i Vijeća) zamjenjuju se sljedećim: „Odredbe Direktive, u smislu ovog Sporazuma, sadrže sljedeće prilagodbe: (a) ne dovodeći u pitanje budući razvoj Zajedničkog odbora EGP-a treba imati na umu da sljedeći akti Zajednice nisu uneseni u Sporazum o EGP-u: i. Odluka Vijeća 2002/358/EZ od 25. travnja 2002. o odobravanju, u ime Europske zajednice, Kyotskog protokola uz Okvirnu konvenciju Ujedinjenih naroda o promjeni klime i zajedničkom ispunjavanju obveza koje iz njega proizlaze (17); ii. Odluka br. 280/2004/EZ Europskog parlamenta i Vijeća od 11. veljače 2004. o mehanizmu za praćenje emisija stakleničkih plinova u Zajednici i za provedbu Kyotskog protokola (18); (b) u vrijeme unošenja ove Direktive, Lihtenštajn na svom državnom području nema nikakvih zrakoplovnih djelatnosti kako su definirane Direktivom. Lihtenštajn će se uskladiti s Direktivom kad se počnu obavljati odgovarajuće zrakoplovne djelatnosti na njegovom državnom području; (c) u članak 3.c stavak 4. dodaje se sljedeći podstavak: ‚U skladu s postupcima utvrđenima u Sporazumu i na temelju podataka koje osigurava Nadzorno tijelo EFTA-e u suradnji s Eurocontrolom, Zajednički odbor EGP-a odlučuje o povijesnim emisijama iz zrakoplovstva za čitav EGP tako da odgovarajuće podatke o letovima unutar područja država EFTA-e i između njih te letova između država EFTA-e i trećih zemalja uključuje u odluku Komisije kad tu odluku unosi u Sporazum o EGP-u.’; (d) drugi podstavak u članku 3.d stavku 4. briše se; (e) u članak 3.e stavak 2. i članak 3.f stavak 4. dodaje se sljedeći podstavak: ‚Do istog datuma, države EFTA-e podnose Nadzornom tijelu EFTA-e zaprimljene zahtjeve, a Nadzorno tijelo EFTA-e ih bez odlaganja prosljeđuje Komisiji.’; (f) sljedeći podstavci dodaju se u članak 3.e stavak 3.: ‚U skladu s postupcima utvrđenima u Sporazumu i na temelju podataka koje osigurava Nadzorno tijelo EFTA-e u suradnji s Eurocontrolom, Zajednički odbor EGP-a odlučuje o broju emisijskih jedinica koje se stavljaju na dražbu, broju emisijskih jedinica u posebnoj rezervi i broju slobodnih emisijskih jedinica tako da odgovarajuće podatke o letovima unutar područja država EFTA-e i između njih te letova između država EFTA-e i trećih zemalja uključuje u odluku Komisije kad tu odluku unosi u Sporazum o EGP-u. Komisija odlučuje o referentnim vrijednostima na području cijelog EGP-a. Tijekom postupka donošenja odluka Komisija usko surađuje s Nadzornim tijelom EFTA-e. Izračun i objavu u skladu s člankom 3.e stavkom 4. države EFTA-e provode nakon odluke Zajedničkog odbora EGP-a kojom se odluka koju je donijela Komisija unosi u Sporazum o EGP-u.’; (g) u članak 3.f stavak 5. dodaje se sljedeći podstavak: ‚Komisija odlučuje o referentnim vrijednostima na području cijelog EGP-a. Tijekom postupka donošenja odluka Komisija usko surađuje s Nadzornim tijelom EFTA-e. Izračun i objavu u skladu s člankom 3.f stavkom 7. države EFTA-e provode nakon odluke Zajedničkog odbora EGP-a kojom se odluka koju je donijela Komisija unosi u Sporazum o EGP-u.’; (h) u članku 9. umeću se sljedeći stavci: ‚Povećanje prosječne godišnje količine emisijskih jedinica u EU ETS-u zbog širenja sustava radi uključenja Lihtenštajna i Norveške na temelju stavka 1. u skladu je s odlukama Nadzornog tijela EFTA-e o nacionalnim planovima raspodjele emisijskih jedinica za razdoblje od 2008. do 2012. Povećanje prosječne godišnje količine emisijskih jedinica u EU ETS-u zbog širenja sustava radi uključenja Islanda na temelju stavka 1. odgovara količini od 23 934 tone ekvivalenta CO2. U pogledu država EFTA-e, vrijednosti koje je potrebno uzeti u obzir pri izračunu količine emisijskih jedinica koje se izdaju od 2013. nadalje na području čitavog EGP-a u skladu s ovim člankom određene su u dijelu A Dodatka.’; (i) u članak 9.a stavak 1. dodaje se sljedeća rečenica: ‚Za Norvešku, prosječna godišnja količina emisijskih jedinica izdanih s obzirom na postrojenja spomenuta u ovom stavku jest 878 850.’; (j) u članak 9.a stavak 2. dodaje se sljedeći podstavak: ‚Što se tiče postrojenja u državama EFTA-e u kojima se obavljaju djelatnosti navedene u Prilogu I., a koja su uključena u sustav Zajednice od 2013. nadalje, prosječne godišnje emisije izvještajnog razdoblja za prilagodbu su: Island: 1 862 571 tona ekvivalenta CO2. Lihtenštajn: 0 tona ekvivalenta CO2. Norveška: 5 269 254 tona ekvivalenta CO2.’; (k) iza članka 9.a stavka 4. dodaju se sljedeći stavci: ‚5. U pogledu država EFTA-e, vrijednosti koje je potrebno uzeti u obzir pri izračunu količine emisijskih jedinica koje se izdaju od 2013. nadalje na području čitavog EGP-a u skladu s ovim člankom određene su u dijelu A Dodatka. 6. Komisija izračunava i prilagođava godišnju količinu emisijskih jedinica koja se izdaje na području čitavog EGP-a od 2013. nadalje u skladu s člankom 9. kako bi se uključile vrijednosti država EFTA-e, a kako je određeno u dijelu A Dodatka. Komisija objavljuje prilagođene količine emisijskih jedinica na području čitavog EGP-a za 2013. i nadalje.’; (l) u članak 10. stavak 2. dodaje se sljedeći stavak: ‚Za potrebe točke (a), u pogledu Lihtenštajna i Norveške, njihovi udjeli izračunavaju se na temelju sljedećih emisija: Lihtenštajn: 20 943 tona ekvivalenta CO2. Norveška: 18 635 669 tona ekvivalenta CO2. U pogledu Islanda, udio iz točke (a) izračunava se na temelju 36 196 tona ekvivalenta CO2 koje se korigiraju za 899 645 tone ekvivalenta CO2, što predstavlja udio verificiranih emisija za 2005. iz postrojenja koja obavljaju djelatnosti navedene u Prilogu I., a koje se uključuju u sustav Zajednice od 2013. nadalje. Stoga se udio Islanda izračunava na temelju 935 841 tone ekvivalenta CO2.’; (m) članak 10. stavak 3. ne primjenjuje se na države EFTA-e; (n) iza petog podstavka članka 11.a stavka 8. dodaje se sljedeći podstavak: ‚U pogledu država EFTA-e, vrijednosti koje je potrebno uzeti u obzir pri izračunu smanjenja na području čitavog EGP-a u skladu s petim podstavkom određene su u dijelu B Dodatka.’; (o) u članku 16. stavku 3. druga rečenica zamjenjuje se sljedećim: ‚Države EFTA-e predviđaju sankcije za prekomjerne emisije koje su istovrijedne onima u državama članicama EU-a.’; (p) iza članka 16. stavka 12. dodaje se sljedeći stavak: ‚13. Države EFTA-e podnose Nadzornom tijelu EFTA-e zahtjeve na temelju članka 16. stavaka 5. i 10., a Nadzorno tijelo EFTA-e ih bez odlaganja prosljeđuje Komisiji.’; (q) u članak 18.a stavak 1. dodaje se sljedeći podstavak: ‚Preraspodjela operatora zrakoplova trebala bi se poduzeti tijekom 2011. godine, nakon što operatori ispune svoje obveze za 2010. Inicijalno nadležna država članica može donijeti drugačiji vremenski raspored preraspodjele operatora zrakoplova prvotno dodijeljenog državi članici na temelju kriterija spomenutih u točki (b) ovog stavka nastavno na izričit zahtjev koji podnosi operator unutar šest mjeseci od dana kad je Komisija donijela popis operatora za čitavo područje EGP-a predviđen u točki (b) članka 18.a stavka 3. U tom slučaju, preraspodjela se poduzima najkasnije 2020. s obzirom na razdoblje trgovanja koje započinje u 2021.’; (r) u članku 18.a stavku 3. riječi ‚za cijeli EGP’ dodaju se iza riječi ‚operatori zrakoplova’; (s) u članak 18.b dodaje se sljedeći podstavak: ‚Za potrebe obavljanja zadaća u skladu s ovom Direktivom, države EFTA-e i Nadzorno tijelo EFTA-e može zatražiti pomoć Eurocontrola ili druge relevantne organizacije te u tom smislu može sklopiti odgovarajuće sporazume s tim organizacijama.’; (t) članku 20. dodaje se sljedeći stavak: ‚4. Izdavanje, prijenos i poništavanje emisijskih jedinica koji se odnose na države EFTA-e, njihove operatere postrojenja i operatere zrakoplova kojima oni upravljaju bilježi se u neovisnoj evidenciji transakcija iz stavka 1. Središnji administrator je odgovoran za obavljanje zadataka iz stavaka od 1. do 3. kada su u pitanju države EFTA-e, njihovi operateri ili operateri zrakoplova kojima oni upravljaju.’; (u) članku 25. dodaje se sljedeći stavak: ‚3. Emisijske jedinice sustava Zajednice uključuju emisijske jedinice koje su izdale ili s njima trgovale države EFTA-e ili njihovi operateri postrojenja u skladu sa sustavom Zajednice. Nakon što Zajednica sklopi sporazum iz ovog članka, neće se raditi razlika među takvim emisijskim jedinicama. Komisija u ranoj fazi obavješćuje države EFTA-e o pregovorima i sklapanju sporazuma ili neobvezujućih sporazuma u skladu s ovim člankom.’; (v) države EFTA-e koje sudjeluju u sustavu trgovanja EU-a emisijskim jedinicama dostavljat će informacije u skladu s odgovarajućim zahtjevima u prvom podstavku članka 30. stavka 3., dok se zahtjevi o izvješćivanju iz drugog podstavka na njih ne odnose; (w) iza Priloga V. dodaje se sljedeće: „Dodatak DIO A Vrijednosti država EFTA-e relevantne za izračun i prilagodbu količine emisijskih jedinica koje izdaju od 2013. nadalje na području čitavog EGP-a u skladu s člancima 9. i 9.a Direktive 2003/87/EZ 1. Vrijednosti država EFTA-e u skladu s člankom 9. Za određivanje tih vrijednosti, primjenjuje se linearni faktor od 1,74 %. Island Te se vrijednosti temelje na prosječnim godišnjim potvrđenim emisijama od 2005. do 2010. iz aktivnosti koje su u načelu obuhvaćene Direktivom 2003/87/EZ tijekom razdoblja od 2008. do 2012. i odgovaraju količini od 23 934 emisijskih jedinica. Godina Količina emisijskih jedinica 2013. 22 684 2014. 22 268 2015. 21 851 2016. 21 435 2017. 21 018 2018. 20 602 2019. 20 186 2020. 19 769 Lihtenštajn Te se vrijednosti temelje na prosječnoj godišnjoj ukupnoj količini emisijskih jedinica Lihtenštajna za razdoblje od 2008. do 2012. koje odgovaraju količini od 17 943 emisijskih jedinica, kako je utvrđeno u lihtenštajnskom nacionalnom planu raspodjele emisijskih jedinica. Godina Količina emisijskih jedinica 2013. 17 006 2014. 16 694 2015. 16 382 2016. 16 070 2017. 15 758 2018. 15 445 2019. 15 133 2020. 14 821 Norveška Te se vrijednosti temelje na prosječnoj godišnjoj ukupnoj količini emisijskih jedinica Norveške za razdoblje od 2008. do 2012. koje odgovaraju količini od 14 255 268 emisijskih jedinica, kako je utvrđeno u norveškom nacionalnom planu raspodjele emisijskih jedinica. Godina Količina emisijskih jedinica 2013. 13 511 143 2014. 13 263 101 2015. 13 015 060 2016. 12 767 018 2017. 12 518 976 2018. 12 270 935 2019. 12 022 893 2020. 11 774 851 2. Vrijednosti država EFTA-e u skladu s člankom 9.a stavkom 1. Za određivanje tih vrijednosti, primjenjuje se linearni faktor od 1,74 %. Norveška Godina Količina emisijskih jedinica 2013. 832 974 2014. 817 682 2015. 802 390 2016. 787 098 2017. 771 806 2018. 756 514 2019. 741 222 2020. 725 930 3. Vrijednosti država EFTA-e u skladu s člankom 9.a stavkom 2. Za određivanje tih vrijednosti, primjenjuje se linearni faktor od 1,74 %. Island Godina Količina emisijskih jedinica 2013. 1 732 936 2014. 1 700 527 2015. 1 668 119 2016. 1 635 710 2017. 1 603 301 2018. 1 570 892 2019. 1 538 484 2020. 1 506 075 Norveška Godina Količina emisijskih jedinica 2013. 4 994 199 2014. 4 902 514 2015. 4 810 829 2016. 4 719 144 2017. 4 627 459 2018. 4 535 774 2019. 4 444 089 2020. 4 352 404 DIO B Vrijednosti država EFTA-e relevantne za izračun smanjenja na čitavom području EGP-a u skladu s petim podstavkom članka 11.a stavka 8. Emisije u 2005. iz postojećih sektora (u tonama ekvivalenta CO2) Emisije u 2005. iz novih sektora uključenih u 2013. (u tonama ekvivalenta CO2) Island 36 196 899 645 Lihtenštajn 18 121 0 Norveška 19 730 000 6 140 000’ (17) SL L 130, 15.5.2002., str. 1." (18) SL L 49, 19.2.2004., str. 1.”"